તેઓ ભાવિની ભીતરમાં પડેલી સંભાવનાઓ અને તકોનું પૂર્વાનુમાન કરી શક્તા હોય છે; તેઓ વિશિષ્ટ વિભાવનાઓનું સર્જન કરી તેને સાકાર કરી બતાવવાની અસાધારણ ક્ષમતા ધરાવતા હોય છે; તેઓ જે તે કંપનીનાં મૂલ્યો-લક્ષ્યવિધાન-દૃષ્ટિવિધાન એ સઘળાનું શ્રેષ્ઠ પ્રત્યાપન કરી શક્તા હોય છે; તેઓ સંપ અને ઐકયથી ઓપતી એવી કાર્યાન્વિત ટીમોનું સર્જન કરી શકે છે; તેઓ એક પ્રખર પ્રબંધક હોય છે- પોતાની સંસ્થાનાં લક્ષ્યોને હાંસલ કરવા જરૂરી તમામ ભૌતિક સંસાધનો અને માનવ સંસાધનોની ઉપલબ્ધી અને તેનો શ્રેષ્ઠ વિનિયોગ કેમ કરવો તેની આગવી સૂઝ ધરાવતા હોય છે.